Държавен вестник, бр. 75, 2015 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  75
съвременни индийски езици и литература 
в индийски университети/институти при 
реципрочни финансови условия.
Член 5
Двете страни насърчават изучаването 
на индийски езици, по-специално хинди и 
санскрит, в български университети и на 
български език в индийски университети. 
Член 6
Двете страни подкрепят дейността на Сек­
цията по Българистика към Департамента 
по славянски и угро-фински изследвания на 
Делхийския университет. По молба на индий­
ската страна българската страна продължава 
да изпраща един лектор по български език и 
литература с максимална продължителност 
на мандата четири години в Департамента 
по славянски и угро-фински изследвания 
на Делхийския университет, а също книги 
и учебни материали на български език. 
Българската страна по молба на индийска­
та страна предоставя книги на български 
език на Секцията по Българистика към 
Департамента по славянски и угро-фински 
изследвания на Делхийския университет и 
на Университета „Джамиа Милия Исламия“.
Член 7
Двете страни подкрепят дейността на спе­
циалност „Индология“ в СУ „Св. Климент 
Охридски“. По молба на българската страна 
индийската страна продължава да изпраща 
един лектор по хинди и санскрит, а също 
така предоставя книги и учебни материали 
на хинди на специалност „Индология“ към 
Центъра за източни езици и култури на СУ 
„Св. Климент Охридски“.
Член 8
Двете страни си предоставят по една 
стипендия за пълен курс на обучение (бака­
лавърска и магистърска степен), съответно 
по специалност „Българска филология“ в СУ 
„Св. Климент Охридски“ и по специалност 
„Хинди и индийска литература“ в Делхий­
ския университет.
Член 9
Двете страни насърчават научните из­
следвания в областта на сравнителното 
езикознание. За тази цел българската и ин­
дийската страна си разменят по петима учени 
по санскрит и други индийски езици и по 
български език, всеки за срок до три месеца.
Член 10
Двете страни предоставят пет деветмесеч­
ни стипендии годишно за студенти и/или за 
следдипломна специализация.
Член 11
Двете страни се стремят да развиват 
по-ефективно сътрудничество между профе­
сионални организации и висши училища в 
областта на дизайна, архитектурата, различ­
ните аспекти на планирането, околната среда 
и жилищното строителство, особено чрез 
предоставяне на стипендии за следване и/или 
обучение, чрез размяна на експерти и спе­
циалисти за кратки срокове на пребиваване, 
чрез отправяне на покана към компетентни 
личности, в съответствие с финансовите и об­
щите разпоредби, включени в тази Програма.
Член 12
Двете страни разменят периодично инфор­
мационни материали за своите образователни 
системи с цел актуализиране на Протокола 
относно еквивалентността на дипломите и 
научните степени, получени в средните и вис­
шите училища на двете държави, подписан на 
16 януари 1975 г., както и на Допълнителния 
протокол от 4 юни 1976 г. 
Член 13
Двете страни разменят публикации, учеб­
ници и аудио-визуални материали в областта 
на училищното образование. Двете страни си 
разменят до петима експерти в областта на 
средното образование за срок две седмици 
в една от следните сфери:
А) Технология на образованието;
Б) Обучение по естествени науки;
В) Подготовка на преподаватели;
Г) Начално образование;
Д) Социология;
Е) Компютърно обучение;
Ж) Математика.
ІІ. Изкуство и култура
Член 14
Индия ще покани и България ще участва 
в Международно изложение на изкуствата 
(Триенале). Експонатите може да бъдат при­
дружавани от комисар или уредник заедно 
с един участващ художник. Комисарят или 
уредникът ще вземе участие в международ­
ния семинар, а участващият художник – в 
международния лагер и семинар, които ще 
бъдат проведени по време на изложението. 
Българската страна ще проучи възможностите 
за участие на двама индийски художници в 
провеждано в България международно изло­
жение на изкуствата на реципрочна основа.
Член 15
Двете страни си разменят по един специ­
алист в областта на управление на културата 
за период седем дни с цел изучаване на:
 – културното наследство;
 – креативни дейности за ученици/сту­
денти;
 – разработване на аудио-визуални и пе­
чатни образователни материали за ученици/ 
студенти за изучаване на изобразително изку­
ство, музика, танци, театър и кукловодство;
 – музеите като центрове за обучение.